* "מצעד הגדול והססגוני של הקרנבל", נבקר גם.
השכם בבוקר נצא בטיסה לציריך ומשם בטיסת המשך לאי לה פלמה. לה פלמה הוא האי המערבי ביותר בקבוצת האיים הקנריים, והמקומיים מכנים אותו "לה איסלה בוניטה" שפירושו "האי היפה". זהו גם האי הירוק ביותר בכל הארכיפלג. לאחר הנחיתה, ניסע בירת האי סנטה קרוס דה לה פלמה (Santa Cruz de La Palma). נצא לסייר ברובע העתיק של העיר, נראה את הכיכרות היפות ונתרשם מהמבנים הקולוניאליים עם מרפסות העץ המרהיבות.
ארוחת ערב ולינה בלה פלמה.
יום מספר 3 | 25.02.2020 | לה פלמה - "לה איסלה בוניטה"
אחרי ארוחת הבוקר נצא לעבר מרכז האי שם נטייל בפארק הלאומי "קלדרת טאבוריינטה" (Caldera de Taburiente N.P). זוהי ללא ספק, אחת מהשמורות היפות ביותר בלה פלמה. האי מאופיין בנופים מרהיבים, יערות סביב הרי געש, חופים בזלתיים וכפרי דייגים קטנים. נצפה על הלוע הכבוי הענק המיוער בעצי אורן קנרי, אחד מהנופים המרהיבים ביותר באיים הקנריים. בשמורה נמצא אחד ממצפי הכוכבים החזקים ובעלי תנאי הצפייה הטובים בעולם, מצפה "סלע הנערים".
(Roque de Los Muchachos Observatory) נבקר בלה סרסה (La Zarza), אתר בו נלמד להכיר את תרבות הגוֺּאַנְצ'ים (Guanches) - התושבים הקדומים של לה פלמה, שתרבותם נכחדה כמעט לחלוטין אחרי הכיבוש הספרדי. נמשיך בדרך העוברת ליד כפרים מבודדים ויפים, בין יערות הער והאברש, ונבקר בשוק האיכרים בעיירה פונְטָגורדה (Puntagorda). נמשיך דרומה לעיירה הציורית טָסָקורטה (Tazacorte) בחוף המערבי ולעמק ארידָנה (Aridane Valley) ונצפה על "קניון הפחדים" (Barranco de Las Angustias) המרהיב. משם ניסע לקצה הדרומי של האי, לאזור הר הגעש סן אנטוניו (San Antonio) שהתפרץ לאחרונה ב- 1677, בה ניתן לראות שורת לועות וולקניים מרשימים שנוצרו בעקבות הפעילות הגעשית.
אחרי ארוחת הבוקר נצא לנמל תעופה ונטוס לאי טנריפה, האי הגדול והמאוכלס ביותר בקבוצת האיים הקנריים. אחר הנחיתה ניסע ישירות לעיר סן קריסטובל דה לה לגונה (San Cristóbal de La Laguna), או בקיצור לה לגונה, השלישית בגודל אוכלוסייתה בארכיפלג, והשנייה באי טנריפה. העיר, שמרכזה העתיק הוכרז כאתר מורשת עולמית, הייתה בירת האיים הקנריים עד 1723, כאשר שכנתה, העיר סנטה קרוס דה טנריפה, החליפה אותה כעיר הבירה. מהלך זה הוריד מחשיבותה של העיר ואוכלוסייתה פחתה. העיר המעניינת ממוקמת באזור הכפרי היפיפה של עמק אגרה (Aguere Valley). בתום הסיור ניסע לרכס אנגה (Anaga) ונערוך תצפיות נוף מדהימות לעבר סנטה קרוס והאוקיינוס האטלנטי המקיף את האי. בערב נצא לטיול על הטיילת, ונתרשם מברכות הרחצה "אגם מרטיאנס" (Lago Martiánez) שבנה האמן סֶסַר מַנֽריקה ומהכיכרות היפות שסביבה. ניקח חלק באירוע "קבורת הסרדין" (Burial of the Sardine), המציין את סיומן הרשמי של חגיגות הקרנבל.
ארוחת ערב ולינה בטנריף.
נתחיל את היום בתיור חלקו המערבי של האי. נבקר בעיירה העתיקה לה אורוטבה (La Ortava), נסייר בין בתיה העתיקים, הידועים במרפסותיהם הייחודיות (בתי הבלקונים). נמשיך דרך אזורי צמחיה ירוקה ועשירה ומטעי בננות, אל העיירה היפה גרצ'יקו (Garachico), שהייתה עיר נמל חשובה למדי בתקופתה. הרס הנמל ב- 1706 ע"י זרמי לבה בהתפרצות חזקה והרסנית, פגע בצורה אנושה בכלכלתה, שפנתה מגידול וייצור סוכר לענף היינות. נראה את ברכות הרחצה המיוחדות שנבנו בין סלעי הבזלת שעל החוף. נמשיך לעיירה איקוד דה לוס וינוס (Icod de Los Vinos), ונראה את "עץ הדרקון בן אלף השנים"
(Drago Milenario), סמלה של העיר. אחרי שנטעם יינות וגבינות מקומיים, נחזור לפנות ערב לפוארטו דה לה קרוס.
נתחיל את היום בנסיעה לפארק הלאומי טֵייֽדֶה. ניסע בדרך העוברת בין יערות אורן קנרי ונעלה אל הפארק הלאומי שהוכרז ע"י אונסקו כאתר מורשת לאומית. מתוך הקלדרה לס קניאדס (Las Cañadas) מתנשא הר הגעש טיידה לגובה 3718 מ' הפסגה הגבוהה באיים הקנריים ובספרד כולה. הנוף הנשקף מנקודות התצפית השונות של ההר והאיים השכנים, מרשים ביותר. נראה נוף געשי פראי עם תצורות סלע בזלתי ייחודיות בשלל צבעים. נכיר את הר געש פיקו וֽיָיחוֺ (הפסגה הישנה, הזקנה (Pico Viejo), שני בגובהו לטיידה (3135 מ') ומרהיב לא פחות ממנו. נמשיך לסלעי גרסיה (Roques de Garcia), רצועת סלעים געשית בת כ- 170,000 שנה, לטיול רגלי קצר בין מצבור סלעי ענק הבנויים משכבות צבעוניות מרהיבות ובניהם סלע הצ'ינצ'דו העץ המאובן (Roque Cinchado ). לאחר הביקור בפארק נרד דרך צמחיה עשירה ומטעי בננות. בצהריים נחזור לפאורטו דה לה קרוס כדי לצפות באירוע נוסף וייחודי "מרוץ העקבים הגבוהים" (Mascarita Ponte Tacon).
אחרי ארוחת בוקר נסיים את טיולנו באי טנריפה בביקור בגנים הבוטניים (Jardín Botanico) של פוארטו דה לה קרוס. הגנים נוסדו ב- 1788 על פי צו מלכותי של קרלוס ה- 3, מלך ספרד, כגני "התאקלמות" לצמחים השונים שהובאו מרחבי האימפריה הספרדית, לפני הגיעם לספרד. בגנים שפע של צמחיה עשירה, נדירה וייחודית שנאספה בשטחי האימפריה ששלטה בחלקים גדולים של אמריקה המרכזית, הדרומית והצפונית. הגן הפך לאחד הגנים החשובים בעולם ונמצא בשורה הראשונה שלהם. אחרי הצהריים נחזור לטיילת העיר ונצטרף לאירוע האחרון של הקרנבל, ונצפה במצעד הגדול והססגוני של הקרנבל (Gran Corso Apoteosico).
אחרי ארוחת הבוקר ניסע לנמל התעופה ונטוס ללנסרוטה, האי המזרחי באיים הקנריים. זהו האי השלישי בגודל אוכלוסייתו והרביעי בשטחו בארכיפלג. כמות המשקעים באי מועטה ביותר (ממוצע שנתי של 110 מ"מ בלבד) היורדים בכ- 18 ימים בחודשי החורף. האי, ככל איי הארכיפלג, נוצר מהתפרצות געשית. האי הופיע לפני כ- 15 מיליון שנים, וההתפרצות הגעשית הגדולה ביותר המתועדת, ארעה בין השנים 1730 עד 1736, בשטח המוגדר כיום כפארק הלאומי טימַנֽפָייה (Timanfaya National Park). בגלל מעוט המשקעים, צמחייתו של האי דלילה ורוב 500 מיני הצמחים שבו הסתגלו לתנאי היובש כסוּקוּלנטים (Succulents). נופו החשוף מאופיין בדיונות ולועות רבים של הרי געש כבויים ומזכיר את נוף הירח. חלקים גדולים באי עוצבו ע"י האמן המקומי יליד האי, סָסַר מנריקה (Cesar Manrique) שהאמין בפוטנציאל התיירותי של האי וטיפח אותו. רבים מאתרי התיירות של האי הם פרי תכנונו ונושאים את חותמו האמנותי. נתחיל את היום באחד מהמקומות היפים והמרשימים של האי, הפארק הלאומי טימנפייה. ניסע בין לועות ומכתשים געשיים, תצורות נוף מרתקות וזרמי לבה שהתמצקו. גם כיום, נמשכת הפעילות הגעשית, כאשר בעומק של כ- 13 מ' מצוי גרעין לוהט בטמפרטורות של 100-600 מעלות. נמשיך לטייל באזור המשופע כרמים, נראה את שיטת הגידול הייחודית של הגפנים בלנסרוטה ונטעם את יין המלבסיה (Malvasia) המפורסם של האי.
ארוחת ערב ולינה בלנסרוטה.
לארוחת ערב ולינה בלנסרוטה.
השכם בבוקר ניסע לנמל התעופה, משם נמריא לציריך ומשם בטיסת המשך לישראל.